**ПОСТАНОВЛЕНИЕ № 162 ОТ 8 МАЙ 2024 Г.**

**за приемане на Програма на мерките за закрила на деца с изявени дарби от държавни,
общински и частни училища през 2024 г.**

(обн., ДВ, бр. 42 от 14.05.2024 г., в сила от 14.05.2024 г.)

**МИНИСТЕРСКИЯТ СЪВЕТ**

**ПОСТАНОВИ:**

**Чл. 1.**Приема Програмата на мерките за закрила на деца с изявени дарби от държавни, общински и частни училища през 2024 г. съгласно приложението.

**Чл. 2.**Необходимите средства за изпълнение на програмата по чл. 1 да се осигурят от централния бюджет за 2024 г. в рамките на предвидените за тази цел средства.

**Заключителни разпоредби**

**§ 1.**Постановлението се приема на основание чл. 5а от Закона за закрила на детето във връзка с чл. 11, ал. 2 от Наредбата за условията и реда за осъществяване на закрила на деца с изявени дарби, приета с Постановление № 298 на Министерския съвет от 2003 г. (обн., ДВ, бр. 111 от 2003 г.; изм. и доп., бр. 51 и 89 от 2005 г., бр. 14 и 37 от 2006 г., бр. 79 от 2009 г., бр. 107 от 2011 г., бр. 48 и 62 от 2013 г., бр. 36 от 2014 г., бр. 28 от 2016 г., бр. 22 от 2017 г., бр. 55 от 2018 г., бр. 36 от 2019 г., бр. 30 от 2020 г. и бр. 102 от 2022 г.).

**§ 2.**Постановлението влиза в сила от деня на обнародването му в „Държавен вестник“.

Министър-председател: **Димитър Главчев**

И.д. главен секретар на Министерския съвет: **Габриела Козарева**

**Приложение към чл. 1**

**ПРОГРАМА**

**на мерките за закрила на деца с изявени дарби от държавни, общински и частни училища през 2024 г.**

**РАЗДЕЛ I. МЕРКИ ЗА ЗАКРИЛА НА ДЕЦА С ИЗЯВЕНИ ДАРБИ, ПРЕДЛОЖЕНИ ОТ МИНИСТЪРА НА КУЛТУРАТА**

|   | Мерки за закрила по Наредбата за условията и реда за осъществяване на закрила на деца с изявени дарби (НУРОЗДИД) | Обхват на мерките |
| --- | --- | --- |
| 1. | Предоставяне на еднократно финансово подпомагане по чл. 8 от НУРОЗДИД за:Подпомагане за обучение и участие на територията на Република България – курсове по изкуства – майсторски класове, летни академии, пленери, национални и международни конкурси. | Ученик от VIII до XII клас от държавно училище, финансирано чрез Министерството на културата (МК), или ученик в частно училище, класиран индивидуално до навършване на 18 години през 2024 г. на първо, второ или трето място на национален или международен конкурс, включен в раздел I от Програмата. |
| Ученик от държавно училище, финансирано чрез Министерството на културата (МК), или от частно училище, класиран индивидуално от първо до трето място в прогимназиална възрастова група/състезателна група/категория/вид/жанр изкуство/инструмент/раздел/направление на национален или международен конкурс, включен в раздел I от Програмата. |
| Закрилата се предоставя при условията на чл. 14 и при представяне на документите по чл. 14а от Наредбата за условията и реда за осъществяване на закрила на деца с изявени дарби – служебна бележка от организатора за включване в курс за обучение – майсторски клас, лятна академия или пленер, в национален или международен конкурс, справка от организатора за вида и стойността на дейностите, както и документ за класиране. |
| 2. | Предоставяне на стипендия по чл. 10 от НУРОЗДИД | Ученик от VIII до XII клас от държавно училище по изкуствата и по културата, финансирано чрез МК, или от общинско и частно училище, класиран индивидуално до навършване на 18 години през 2024 г. на първо, второ или трето място на национален или международен конкурс, олимпиада или състезание, включени в Програмата. |
| А. НАЦИОНАЛНИ КОНКУРСИ В ОБЛАСТТА НА ИЗКУСТВАТА |
| 2.1. | Национален конкурс по солфеж „Проф. Камен Попдимитров“, орг. НМУ „Л. Пипков“ – София. Провежда се на 24 февруари 2024 г. | Ученик от VIII – IX клас и от Х – ХІІ клас до 18-годишна възраст. |
| 2.2. | Национален фолклорен конкурс „Дунавски славеи“ – Русе, орг. Община Русе, ОДЦ за култура и изкуство – Русе. Провежда се 09 – 10 март 2024 г. | Ученик от VIII до XII клас, индивидуален изпълнител до 18-годишна възраст на народно пеене, кавал, гайда, гъдулка, тамбура и акордеон. |
| 2.3. | Национален академичен конкурс за ученици и студенти – акомпанятори, „Проф. Савка Шопова“, орг. НМА „Проф. П. Владигеров“ – София. Провежда се 22 – 24 март 2024 г. | Две възрастови групи за ученици от IX – X и XI – XII клас. |
| 2.4. | Национален ученически конкурс по актьорско майсторство, орг. НГСЕИ – гр. Пловдив. Провежда се 22 – 23 март 2024 г. | Ученик от VIII до XII клас, индивидуален изпълнител до 18-годишна възраст от първа възрастова група по специалностите: драматичен театър, куклен театър, пантомима. |
| 2.5. | Национален конкурс за изпълнители на народни инструменти и народно пеене „Песенна дъга над Кутев“ – Котел, орг. НУФИ „Ф. Кутев“. Провежда се 01 – 02 април 2024 г. | Ученик от VIII до XII клас, индивидуален изпълнител до 18-годишна възраст на народно пеене, кавал, гайда, каба гайда, гъдулка, тамбура и акордеон. |
| 2.6. | Национален конкурс за млади инструменталисти и певци „Светослав Обретенов“ – Провадия, орг. МК, Община Провадия, СБК, НМА „П. Владигеров“, НБУ, АМТИИ – Пловдив. Провежда се 02 – 04 април 2024 г. | Ученик от VIII до XII клас, индивидуален изпълнител до 18-годишна възраст на пиано, цигулка, виола, виолончело, контрабас, кларинет, фагот, тромпет, цугтромбон, туба и класическо пеене. |
| 2.7. | Национален конкурс за рисунка „Акварели опус 37“ – Бургас, орг. НУМСИ „Проф. Панчо Владигеров“ – Бургас. Провежда се 04 – 05 април 2024 г. | Ученик от VIII до XI клас до 18-годишна възраст. |
| 2.8. | Национален конкурс за изпълнение на българска музикална творба „Върбан Върбанов“ – Бургас, орг. НУМСИ „Проф. П. Владигеров“, УН „Родни звуци“. Провежда се 19 – 21 април 2024 г. | Ученик от VIII до XII клас, индивидуален изпълнител до 18-годишна възраст на пиано, цигулка и виола, нисък щрайх – виолончело и контрабас, класическа китара, дървени духови инструменти, медни духови инструменти, ударни инструменти, класическо пеене. |
| 2.9. | Национален конкурс по теория на музикалните елементи и история на музиката – София, орг. НМУ „Л. Пипков“ – София. Провежда се на 20 април 2024 г. | Ученик от ІХ – Х клас до навършване на 18-годишна възраст. |
| 2.10. | Национален детски фолклорен конкурс „Орфеево изворче“ – Стара Загора – орг. Национален музикално-фолклорен съюз „Орфеево изворче“, Община Стара Загора. Провежда се 20 – 21 април 2024 г. | Ученик от VIII до XII клас, индивидуален изпълнител до 18-годишна възраст на народно пеене, кавал, гайда, гъдулка, тамбура, акордеон. |
| 2.11. | Национален ученически конкурс за учебна рисунка по натура – София, орг. НУИИ „Ил. Петров“, НХА. Провежда се 20 – 21 април 2024 г. | Ученик от VIII до XI клас до 18-годишна възраст. |
|  2.12. | Национален конкурс за танцьори „Златна гега“ – Котел, орг. НУФИ „Филип Кутев“ – Котел. Провежда се на 27 април 2024 г. | Ученик от VIII до XI клас, индивидуален изпълнител до 18-годишна възраст. |
| 2.13. | Национален конкурс за изпълнители на кавал и на добруджанска песен „Иван Георгиев“ – с. Дъбовик, орг. Община Генерал Тошево, НЧ „Дора Габе – 1940“, с. Дъбовик. Провежда се на 11 май 2024 г. | Ученик от VIII до XI клас, индивидуален изпълнител до 18-годишна възраст на кавал и народно пеене. |
| 2.14. | Национален конкурс за учащи от учебни заведения, в които се изучава фотография „Фото Академика“ – София, орг. Фотографска академия „Янка Кюркчиева“. Провежда се месец юни 2024 г. | Ученик от VIII до XI клас до 18-годишна възраст, четири раздела – артистична фотография, репортажна фотография, портрет и пейзаж. |
| 2.15. | Национален конкурс „Широка лъка пее, свири и танцува“ – Широка лъка, орг. НУФИ „Широка лъка“. Провежда се 01 – 02 юни 2024 г. | Ученик от VIII до XII клас, индивидуален изпълнител до 18-годишна възраст на народно пеене, кавал, гайда, каба гайда, гъдулка, тамбура. |
| 2.16. | Национален акордеонен конкурс „Танцуващи клавиши“ – Нови пазар, орг. Община Нови пазар, НЧ „Хр. Ботев“. Провежда се 06 – 08 юни 2024 г. | Ученик от VIII до XII клас, индивидуален изпълнител до 18-годишна възраст. |
| 2.17. | Национален конкурс по хармония „Проф. Парашкев Хаджиев“ – София, орг. НМУ „Л. Пипков“ – София. Провежда се на 15 юни 2024 г. | Ученик от ХI и XII клас до 18-годишна възраст. |
| 2.18. | Национален конкурс за млади джаз изпълнители, орг. НУМСИ „Хр. Морфова“ – Ст. Загора. Провежда се на 15 юни 2024 г. | Ученик от VIII до XII клас, индивидуален изпълнител до 18-годишна възраст – певец. |
| 2.19. | Национален конкурс за гайдари и инструментални камерни състави „Вълшебни ритми“ – Нови пазар, орг. Община Нови пазар и НЧ „Хр. Ботев“. Провежда се 14 – 16 юни 2024 г. | Ученик от VIII до XII клас, индивидуален изпълнител до 18-годишна възраст. |
| 2.20. | Национален младежки конкурс за изящни изкуства, приложни изкуства и дизайн – НДК – София, орг. МК. Провежда се месец юни 2024 г. | Ученик от VIII до XI клас до 18-годишна възраст: по живопис; графика; скулптура; художествена керамика; силикатен дизайн; художествена дърворезба и мебел; художествена обработка на метали; художествена тъкан; моден дизайн; рекламна графика/графичен дизайн; илюстрация и оформление на книгата/анимация; детски играчки; иконопис; стенопис/мозайка/витраж; пространствен дизайн/промишлен дизайн; сценичен костюм/театрален грим и перуки; театрален, кино- и телевизионен декор/театрална кукла/художествено осветление за театър, кино и телевизия. |
| 2.21. | Национален конкурс за млади инструменталисти „Кантус Фирмус“, орг. „Кантус Фирмус“ – АД. Провежда се месец октомври – ноември 2024 г. | Ученик от VIII до XII клас, индивидуален изпълнител до 18-годишна възраст. Категории: пиано, струнни инструменти. |
| 2.22. | Национален музикален и танцов конкурс „Пиленце пее“ – София, орг. „Бодифолк“, провежда се 12 – 27 октомври 2024 г. | Ученик от VIII до XII клас, индивидуален изпълнител до 18-годишна възраст: народно пеене, инструменталисти – гайда, кавал, гъдулка, тамбура, акордеон. |
| 2.23. | Национален конкурс за изпълнители на тамбура „Руско Стефанов“ – Сунгурларе, орг. Община Сунгурларе, област Бургас. Провежда се на 26 октомври 2024 г. | Ученик от VIII до XII клас, индивидуален изпълнител до 18-годишна възраст. |
| 2.24. | Национален конкурс за пианисти „Мила Михайлова“ – Варна, орг. НУИ „Д. Христов“ – Варна. Провежда се 31 октомври – 03 ноември 2024 г. | Ученик от VIII до XII клас, индивидуален изпълнител до 18-годишна възраст. |
| 2.25. | Национален конкурс „Плакат“ за ученици от училищата по изкуствата – Пловдив, орг. НХГ „Ц. Лавренов“ – Пловдив. Провежда се месец ноември 2024 г. | Ученик от VIII до XII клас до 18-годишна възраст. |
| 2.26. | Национален конкурс за класическа китара „Живи струни“ – Плевен, орг. НУИ „П. Пипков“ и Сдружение „Изкуството до мен“, НЧ „ЛИК – 1959“. Провежда се 04 – 08 декември 2024 г. | Ученик от VIII до XII клас, индивидуален изпълнител до 18-годишна възраст. |
| 2.27. | Национален конкурс „Празник на танца“ – Варна, орг. НЧ „Христо Ботев 1928“. Провежда се 07 – 08 декември 2024 г. | Ученик от VIII до XII клас, индивидуален изпълнител до 18-годишна възраст на клас. танц, съвременни танцови техники, характерни танци и акробатичен танц. |
| Б. МЕЖДУНАРОДНИ КОНКУРСИ В ОБЛАСТТА НА ИЗКУСТВАТА |
| 2.28. | Международен конкурс за музикално, танцово и изобразително изкуство „Орфееви таланти“ – Пловдив, орг. АМТИИ „Проф. Асен Диамандиев“ – Пловдив, и Национален младежки фолклорен съюз. Провежда се 01 – 04 февруари 2024 г. | Ученик от VIII до XII клас, индивидуален изпълнител до 18-годишна възраст на класическо пеене, пиано, класическа китара/цигулка/виолончело/виола/контрабас, медни духови инструменти, дървени духови инструменти, акордеон с класическа музика, народно пеене, кавал, гайда, гъдулка, тамбура, изобразително изкуство – живопис/графика/скулптура. |
| 2.29. | Международен конкурс за класическа китара – Кюстендил, орг. Ч-ще „Братство 1869“, Читалище „Пробуда 1961“, Община Кюстендил. Провежда се 04 – 06 април 2024 г. | Ученик от VIII до XII клас, индивидуалeн изпълнител до 18-годишна възраст. |
| 2.30. | Международен конкурс за инструменталисти и композитори „Музиката и земята“ – София, орг. Фондация и НМ „Земята и хората“, СБМТД. Провежда се 22 – 26 април 2024 г. | Ученик от VIII до XII клас, индивидуален изпълнител – инструменталист, до 18-годишна възраст. |
| 2.31. | Международен фолклорен конкурс „Пауталия“ – Кюстендил, орг. Община Кюстендил, НЧ „Братство 1869“. Провежда се 05 – 07 юли 2024 г. | Ученик от VIII до XII клас, индивидуален изпълнител до 18-годишна възраст на народно пеене, тамбура, кларинет и акордеон. |
| 2.32. | Клавирен конкурс „Шуман – Брамс“, Пловдив, орг. НУМТИ „Добрин Петков“ – Пловдив. Провежда се 15 – 17 юли 2024 г. | Ученик от VIII до XII клас, индивидуален изпълнител до 18-годишна възраст. |
| 2.33. | Международен конкурс за шлагерна и стара градска песен „Пей, сърце“ – Кюстендил, орг. Община Кюстендил, НЧ „Братство 1869“, Читалище „Пробуда 1961“. Провежда се 07 – 08 септември 2024 г. | Ученик от VIII до XII клас, индивидуален изпълнител до 18-годишна възраст на поп пеене. |
| 2.34. | Международен младежки конкурс „Надежди, майстори, таланти“ – Добрич, орг. Община град Добрич. Провежда се 06 – 10 септември 2024 г. | Ученик от VIII до XII клас, индивидуален изпълнител до 18-годишна възраст на пиано, цигулка, виола, виолончело. |
| 2.35. | Международен флейтов конкурс – Варна, орг. Фондация „Европейска музикална академия“. Провежда се 10 – 12 октомври 2024 г. | Ученик от VIII до XII клас, индивидуален изпълнител до 18-годишна възраст. |
| 2.36. | Международен конкурс за цигулари „Недялка Симеонова“ – Хасково, орг. Община Хасково. Провежда се октомври 2024 г. | Ученик от VIII до XII клас, индивидуален изпълнител до 18-годишна възраст. |
| 2.37. | Международен клавирен конкурс „Класика и съвременност“ – Стара Загора, орг. НУМСИ „Хр.Морфова“ – Стара Загора. Провежда се 16 – 19 октомври 2024 г. | Ученик от VIII до XII клас, индивидуален изпълнител до 18-годишна възраст. |
| 2.38. | Международен конкурс за млади тромпетисти, орг. НУМСИ „Христина Морфова“ – Стара Загора, провежда се 05 – 08 ноември 2024 г. | Ученик от VIII до XII клас, индивидуален изпълнител до 18-годишна възраст. |
| 2.39. | Национални и международни конкурси, олимпиади и състезания по раздели II и III от Програмата. | Ученик от VIII до XII клас, до 18-годишна възраст, в държавно училище, финансирано от МК, класиран индивидуално от първо до трето място в съответната възрастова група/състезателна група/категория/вид/жанр изкуство/инструмент/раздел/направление/формат/учебен предмет/наука/проект/вид спорт/спортна дисциплина. |

**РАЗДЕЛ IІ. МЕРКИ ЗА ЗАКРИЛА НА ДЕЦА С ИЗЯВЕНИ ДАРБИ, ПРЕДЛОЖЕНИ ОТ МИНИСТЪРА НА ОБРАЗОВАНИЕТО И НАУКАТА**

|   | Мерки за закрила по Наредбата за условията и реда за осъществяване на закрила на деца с изявени дарби (НУРОЗДИД) | Обхват на мерките |
| --- | --- | --- |
| 1. | Предоставяне на еднократно финансово подпомагане по чл. 8 от НУРОЗДИД за:– Подпомагане за обучение в курсове по изкуства, наука и спорт;– Подпомагане за участие в пленери, обучителни и тренировъчни лагери;– Подпомагане за участие в национални и международни конкурси, олимпиади и състезания, организирани от училища, центрове за подкрепа на личностно развитие, научни и творчески съюзи, фондации, сдружения и фирми. | Ученик от държавно училище, финансирано чрез Министерството на образованието и науката (МОН), класиран до навършване на 18 години през 2024 година по мярка от Програмата:– индивидуално на първо, второ или трето място на национален или международен конкурс, олимпиада или състезание в областта на изкуството;– индивидуално на първо, второ или трето място на национален конкурс, олимпиада или състезание в областта на науката; |
|   |   | – индивидуално със златен, сребърен или бронзов медал на международен конкурс, олимпиада или състезание в областта на науката;– виндивидуалeн спорт на първо, второ или трето място на олимпийски игри, световно първенство, европейско първенство, балканско първенство или индивидуално на първо място на финали на държавно индивидуално първенство или ученически игри;– спечелил индивидуална награда в колективните спортове на олимпийски игри, световно първенство, европейско първенство или балканско първенство;– спечелил индивидуална награда в колективните спортове от отбор, класиран на първо, второ или трето място на финали на държавно първенство или на финали на ученически игри. |
| Ученик от частно училище, класиран до навършване на 18 години през 2024 година по мярка, включена в раздел II от Програмата. |
| Закрилата се предоставя при условията на чл. 14 и при представяне на документите по чл. 14а от Наредбата за условията и реда за осъществяване на закрила на деца с изявени дарби. |
| 2. | Предоставяне на стипендия по чл. 10 от НУРОЗДИД | Ученик от VIII до XII клас към момента на класиране от държавно училище, финансирано чрез Министерството на образованието и науката (МОН), класиран до навършване на 18 години през 2024 година по мярка от Програмата:– индивидуално на първо, второ или трето място на национален или международен конкурс, олимпиада или състезание в областта на изкуството;– индивидуално на първо, второ или трето място на национален конкурс, олимпиада или състезание в областта на науката;– индивидуално със златен, сребърен или бронзов медал на международен конкурс, олимпиада или състезание в областта на науката;**–**виндивидуалeн спорт на първо, второ или трето място на олимпийски игри, световно първенство, европейско първенство, балканско първенство или индивидуално на първо място на финали на държавно индивидуално първенство или ученически игри;– спечелил индивидуална награда в колективните спортове на олимпийски игри, световно първенство, европейско първенство или балканско първенство;– спечелил индивидуална награда в колективните спортове от отбор, класиран на първо, второ или трето място на финали на държавно първенство или на финали на ученически игри.Ученик от VIII до XII клас към момента на класиране от общинско или частно училище, класиран индивидуално до навършване на 18 години през 2024 г. на първо, второ или трето място на национален или международен конкурс, олимпиада или състезание, включени в раздел II от Програмата, и със златен, сребърен или бронзов медал на международен конкурс, олимпиада или състезание в областта на науката. |
| А. НАЦИОНАЛНИ КОНКУРСИ В ОБЛАСТТА НА ИЗКУСТВАТА |
| 2.1. | Национален конкурс „Моите детски мечти“, организиран от МОН и НДД. Провежда се през февруари 2024 г. в София. | Трета възрастова група – VІІІ – ХІІ клас: в направление литературно творчество и в направление изобразително изкуство – раздел рисунка и раздел приложно изкуство. |
| 2.2. | Национален конкурс „Българските архитектурни паметници в макети“, организиран от ЦПЛР ОДК – Варна и Община Варна. Провежда се през февруари 2024 г. във Варна. | Четвърта възрастова група – VIII – XII клас. |
| 2.3. | Национален конкурс „Път към славата“, организиран от Арт център „Кърнолски“, РУО – София-град, дирекция „Образование“ и район „Оборище“ – Столична община, и др. Провежда се през март 2024 г. в София. | Четвърта възрастова група солисти – поп вокал, хореография и инструменталисти – струнни, клавирни и духови. |
| 2.4. | Национален конкурс „Малките нашенци“ за весела детска рисунка „Малките нашенци“ и хумористична литературна творба „Присмехулници“, организиран от Община Казанлък и ЦПЛР ОДК „Св. Иван Рилски“ – Казанлък. Провежда се през март 2024 г. в Казанлък. | VІІІ – ХІІ клас, 3-та група, литературна творба;VІІІ – ХІІ клас, първа категория – 4-та възрастова група, и втора категория – 3-та възрастова група, весела детска рисунка. |
| 2.5. | Национален конкурс „Диньо Маринов“ за изпълнители на народна музика: певци, инструменталисти, народни хорове, оркестри и ансамбли, организиран от ЦПЛР ОДК – Варна и Община Варна. Провежда се през март 2024 г. във Варна. | Трета и четвърта възрастова група, индивидуални изпълнители по народно пеене и инструменталисти: гайда, кавал, тамбура и гъдулка. |
| 2.6. | Национален конкурс за млади изпълнители на забавна песен, организиран от ЦПЛР ОДК – Пловдив и Община Пловдив. Провежда се през март 2024 г. в Пловдив. | Четвърта възрастова група – VІІІ – ХІІ клас, раздел солисти. |
| 2.7. | Национални конкурси под надслов „За хляба наш...“ за научна разработка (проект) и за есе, организирани от ФХСБ, ЦПЛР ОДК – Благоевград и Община Благоевград. Провежда се през април 2024 г. в Благоевград. | Една група – VІІІ – ХІІ клас, в конкурса за есе, и една група – VІІІ – ХІІ клас, в конкурса за индивидуална научна разработка (проект). |
| 2.8. | Национален литературен конкурс „Петя Дубарова“, организиран от Община Бургас, къща музей „Петя Дубарова“, РУО – Бургас. Провежда се през май 2024 г. в Бургас. | Една група – VІІІ – ХІІ клас, в две направления – поезия и проза. |
| 2.9. | Национален конкурс за стихотворение и есе „Живеем в земята на Ботев“, организиран от ЦПЛР ЦРД – Враца и Община Враца. Провежда се през май 2024 г. във Враца. | Втора възрастова група – VIII – ХІІ клас, в два раздела – стихотворение и есе. |
| 2.10. | Национален конкурс „Вълшебният свят на Ангел Каралийчев“, организиран от МОН и НДД. Провежда се през май 2024 г. в София. | Трета възрастова група – VIII – XII клас, в разделите поезия, проза, рисунка, приложно изкуство. |
| 2.11. | Национален балетен конкурс за купа „Българска роза“, организиран от Община Казанлък и ЦПЛР ОДК „Св. Иван Рилски“ – Казанлък. Провежда се през май 2024 г. в Казанлък. | VIII – XII клас в три жанра – класически, характерен и съвременен танц. |
| 2.12. | Национален конкурс „Бог е любов“, организиран от МОН. Провежда се през юни 2024 г. в Стара Загора. | Три възрастови групи – VIII – XII клас, в направленията: поезия, проза (разказ или есе), рисунка и приложно изкуство (присъжда се само първо място на националния етап по статут). |
| 2.13. | Национален литературен конкурс „Който спаси един човешки живот, спасява цяла вселена“, организиран от Център „Алеф“ и Община Бургас. Провежда се юни 2024 г. в Бургас. | Възрастова група VІІІ – ХІІ клас. |
| 2.14. | Национален етап на конкурса за детска рисунка „С очите си видях бедата“, организиран от ГДПБЗН към МВР и НДД. Провежда се през септември 2024 г. в София. | Трета възрастова група – първа, втора и трета категория. |
| 2.15. | Национален конкурс за млади изпълнители на популярна песен „Дунавски звезди“, организиран от Община Силистра и СЕНС МЮЗИК. Провежда се през септември 2024 г. в Силистра. | Четвърта и пета възрастова група – VІІІ – Х клас и ХІ – ХІІ клас, индивидуални изпълнители. |
| 2.16. | Национален пленер – конкурс по графика и живопис „Врачанска есен“, организиран от Община Враца и СУ „Отец Паисий“ – Враца. Провежда се през октомври 2024 г. във Враца. | Две възрастови групи – VІІІ – Х клас и ХІ – ХІІ клас. |
| 2.17. | Национален ученически конкурс „Родолюбие“, организиран от Национален клуб „Родолюбие“, НДД и др. Провежда се през ноември 2024 г. в София. | Втора и трета възрастова група – VІІІ – Х клас и ХІ – ХІІ клас, в два формата – електронна презентация и реферат. |
| 2.18. | Национален танцов конкурс за театрално-сценични танци – класически балет, характерни и съвременни танци „България танцува“, организиран от Община Димитровград и Общинския център за танцово изкуство. Провежда се през ноември 2024 г. в Димитровград. | Четвърта възрастова група – VІІІ – ХІІ клас, две състезателни групи, индивидуални изпълнители в три жанрови категории – класически, характерен и съвременен танц.  |
| 2.19. | Национален конкурс по народно приложно изкуство „От Коледа до Васильовден“, организиран от НДД. Провежда се през декември 2024 г. в София. | Трета възрастова група – VІІІ – ХІІ клас, в направление „Народно приложно изкуство“, в два раздела ~~–~~ керамика и декоративни пана и тъкани. |
| 2.20. |  Национални конкурси, включени в раздел І на програмата за 2024 г. | Ученик от държавно училище, финансирано от МОН, класиран индивидуално в съответната възрастова група, състезателна група, категория, вид или жанр изкуство, инструмент, раздел, направление. |
| Б. НАЦИОНАЛНИ ОЛИМПИАДИ, СЪСТЕЗАНИЯ И КОНКУРСИ В ОБЛАСТТА НА НАУКАТА |
| 2.21. | Национално зимно математическо състезание „Атанас Радев“ за ученици от VIII до XII клас. Провежда се през януари 2024 г. в Ямбол. | Пет състезателни групи – VІІІ – ХII клас. |
| 2.22. | Национално състезание по лингвистика. Провежда се през януари 2024 г. в София. | Пет състезателни групи – VIII – ХІІ клас. |
| 2.23. | Пролетни математически състезания. Провеждат се през март 2024 г. в Кърджали. | Шест състезателни групи – VІІІ – ХIІ клас. |
| 2.24. | Пролетно национално състезание по физика. Провежда се през март 2024 г. в Кърджали. | Шест състезателни групи – VІІІ – ХIІ клас. |
| 2.25. | Национално състезание по финансова грамотност. Провежда се през март 2024 г. в София. | Пет състезателни групи – VIII – XII клас. |
| 2.26. | Национално състезание „Ключът на музиката“. Провежда се през март 2024 г. в Пловдив. | Една състезателна група – Х клас. |
| 2.27. | Национална олимпиада по руски език. Провежда се през март 2024 г. в София. | Пет състезателни групи – VІІІ – ХII клас. |
| 2.28. | Национална олимпиада по френски език. Провежда се през март 2024 г. в Бургас. | Пет състезателни групи – VІІІ – ХII клас. |
| 2.29. | Национална олимпиада по италиански език. Провежда се през март 2024 г. в Пловдив. | Пет състезателни групи – VІІІ – ХII клас. |
| 2.30. | Национална олимпиада по испански език. Провежда се през март 2024 г. в Благоевград. | Пет състезателни групи – VІІІ – ХII клас. |
| 2.31. | Национална олимпиада по английски език. Провежда се през март 2024 г. в София. | Пет състезателни групи – VIII – XII клас. |
| 2.32. | Национална олимпиада по немски език. Провежда се през март 2024 г. в Пловдив. | Пет състезателни групи – VIII – XII клас. |
| 2.33. | Национална олимпиада по химия и опазване на околната среда. Провежда се през март 2024 г. в Гоце Делчев. | Четири състезателни групи – VІІІ – ХІІ клас. |
| 2.34. | Национална олимпиада по информатика. Провежда се през март 2024 г. в Хасково. | Три състезателни групи – VIII – XII клас. |
| 2.35. | Национална олимпиада по биология и здравно образование. Провежда се през март 2024 г. в Ловеч. | Три състезателни групи – VIII – XII клас. |
| 2.36. | Национална олимпиада по философия. Провежда се през март 2024 г. в Копривщица. | Две състезателни групи – VІІІ – ХІІ клас. |
| 2.37. | Национална олимпиада по физика. Провежда се през март 2024 г. във Враца. | Пет състезателни групи – VIII – XII клас. |
| 2.38. | Пролетни състезания по информатика. Провеждат се през април 2024 г. в Шумен. | Три състезателни групи – VIII – XII клас. |
| 2.39. | Национално състезание по химия и опазване на околната среда – тестови задачи за ученици в гимназиалния етап. Провежда се през април 2024 г. във Видин. | Една състезателни група – VІІІ – ХІІ клас. |
| 2.40. | Национално състезание по компютърни мрежи.Провежда се през април 2024 г. в Шумен. | Една състезателна група – VІІІ – ХІІ клас. |
| 2.41. | Национално състезание по предприемачество „Практични финанси“. Провежда се през април 2024 г. в София. | Две състезателни групи – VІІІ – ХІІ клас. |
| 2.42. | Национална олимпиада по лингвистика. Провежда се през април 2024 г. в Бургас. | Пет състезателни групи – VІІІ – ХІІ клас. |
| 2.43. | Национална олимпиада по математика. Провежда се през април 2024 г. в София. | Две състезателни групи – VIII – XII клас. |
| 2.44. | Национална олимпиада по български език и литература. Провежда се през април 2024 г. в Хисаря. | Три състезателни групи – VIII – XII клас. |
| 2.45. | Национална олимпиада по техническо чертане. Провежда се през април 2024 г. в София. | Три състезателни групи – VIII – XII клас. |
| 2.46. | Национален конкурс „Млади таланти“, организиран от МОН. Провежда се през април 2024 г. в София. | Една състезателна група – VІІІ – ХІІ клас. |
| 2.47. | Национална олимпиада по история и цивилизации. Провежда се през април 2024 г. в Русе. | Две състезателни групи – X и XII клас. |
| 2.48. | Национална олимпиада по география и икономика. Провежда се през април 2024 г. в София. | Три състезателни групи – VIII – IX, X и XI – XII клас. |
| 2.49. | Национална олимпиада по астрономия. Провежда се през април 2024 г. в Плевен. | Три състезателни групи – VIII – XII клас. |
| 2.50. | Национална олимпиада по информационни технологии. Провежда се през април 2024 г. в Бургас. | Две състезателни групи – VIII – XII клас. |
| 2.51. | Национална олимпиада по гражданско образование. Провежда се през април 2024 г. във Велики Преслав. | Две състезателни групи – VIII – XII клас. |
| 2.52. | Национално състезание по изобразително изкуство „Лаборатория за изкуство“. Провежда се през юни 2024 г. в Бургас. | Една състезателна група – Х клас. |
| 2.53. | Национален летен турнир по информатика.Провежда се през юни 2024 г. в Русе. | Три състезателни групи – VIII – XII клас. |
| 2.54. | Есенно национално състезание по физика. Провежда се през ноември 2024 г. | Шест състезателни групи – VIII – XII клас. |
| 2.55. | Национален есенен турнир по информатика. Провежда се през ноември 2024 г. | Три състезателни групи – VIII – XII клас |
| 2.56. | Национално многоезично състезание по английски, испански, италиански, немски, руски и френски език. Провежда се през ноември 2024 г. | Шест състезателни групи – XI клас:ФЕ, НЕ, ИтЕ, ИЕ, РЕ – АЕАЕ, ФЕ, ИтЕ, ИЕ, РЕ – НЕАЕ, НЕ, ИтЕ, ИЕ, РЕ – ФЕАЕ, ФЕ, НЕ, ИтЕ, РЕ – ИЕАЕ, ФЕ, НЕ, ИтЕ, ИЕ – РЕАЕ, ФЕ, НЕ, ИЕ, РЕ – ИтЕ |
| 2.57. | Национално състезание за речеви и комуникативни умения на английски език. Провежда се през ноември 2024 г. | Две състезателни групи – VIII – XII клас. |
| В. МЕЖДУНАРОДНИ КОНКУРСИ В ОБЛАСТТА НА НАУКАТА И ИЗКУСТВАТА |
| 2.58. | Международна Менделеева олимпиада по химия.Провежда се през април 2024 г. в Китай. | Възрастова група X – XII клас. |
| 2.59. | Международна олимпиада по философия. Провежда се през май 2024 г. в Хелзинки, Финландия. | Възрастова група до 18 години. |
| 2.60. | Международен екологичен форум „Сребърна“. Конкурс за ученически индивидуални проекти по екология и опазване на околната среда, организиран от НДД, Община Силистра, Фондация „Еврика“, РИОСВ – Русе, ЦПЛР ОДК – Силистра. Провежда се през юни 2024 г. в Силистра. | VIII-XII клас индивидуални участници с екологични проекти по избрана тема. |
| 2.61. | Международен конкурс за изкуства „Радост на брега“, организиран от общините Бургас, Созопол и Поморие и сдружение „Радост на брега“. Провежда се през май – юни 2024 г. в Бургас и Созопол. | Четвърта възрастова група – VІII – XII клас, в раздел музикално изкуство: народно пеене, акордеон, поп пеене, пиано. |
| 2.62. | Международна олимпиада по математика. Провежда се през 2024 г. в гр. Бат, Великобритания. | Възрастова група до 18 години. |
| 2.63. | Международна олимпиада по физика. Провежда се през юли 2024 г. в гр. Исфахан, Иран. | Възрастова група до 18 години. |
| 2.64. | Международна олимпиада по биология. Провежда се през юли 2024 г. в гр. Астана, Казахстан. | Възрастова група ІХ – ХІІ клас. |
| 2.65. | Международна олимпиада по химия. Провежда се през юли 2024 г. в Рияд, Саудитска Арабия. | Възрастова група Х – ХІІ клас. |
| 2.66. | Международна олимпиада по лингвистика. Провежда се през юли 2024 г. в гр. Бразилия, Бразилия. | Възрастова група до 18 години. |
| 2.67. | Европейска олимпиада по физика (EuPhO). Провежда се през юли в гр. Кутаси, Грузия. | Възрастова група до 18 години. |
| 2.68. | Международна олимпиада по география и икономика. Провежда се през август 2024 г. в гр. Дъблин, Ирландия. | Възрастова група до 18 години. |
| 2.69. | Международна олимпиада по астрономия и астрофизика старша възраст. Провежда се през август 2024 г. в Рио де Жанейро, Бразилия. | Възрастова група ХІ – ХІІ клас. |
| 2.70. | Международен конкурс на изкуствата – конкурс за изпълнители на детска и забавна песен „Речни ноти“, организиран от Община Тутракан, Общинския център за извънучилищни дейности – Тутракан. Провежда се през август 2024 г. в Тутракан. | Четвърта възрастова група – VІII – XII клас, за индивидуални изпълнители в раздел поп и джаз пеене и в раздел музика от филми и мюзикъли. |
| 2.71. | Международна олимпиада по информатика. Провежда се през септември 2024 г. в гр. Александрия, Египет. | Възрастова група до 18 години. |
| 2.72. | Младежка международна олимпиада по астрономия и астрофизика. Провежда се през октомври 2024 г. в гр. Катманду, Непал. | Възрастова група – VІII – X клас. |
| 2.73. | Европейска младежка олимпиада по информатика. Провежда се през 2024 г. в Молдова. | Възрастова група VIII клас. |
| 2.74. | Балканска олимпиада по информатика за ученици младша възраст. Провежда се през 2024 г. в Кипър. | Възрастова група VIII – … клас (до 15,5-годишна възраст). |
| 2.75. | Балканска олимпиада по информатика за ученици старша възраст. Провежда се през 2024 г. в Албания. | Възрастова група до 18 години. |
| 2.76. | Балканска олимпиада по математика за ученици младша възраст. Провежда се през 2024 г. в Анталия. | Възрастова група VIII – … клас (до 15,5-годишна възраст). |
| 2.77. | Балканска олимпиада по математика. Провежда се през 2024 г. в България. | Възрастова група до 18 години. |
| 2.78. | Европейска олимпиада по информатика за девойки (EGOI). Провежда се през 2024 г. в гр. Айндховен, Нидерландия. | Възрастова група до 18 години. |
| 2.79. | Международни конкурси, включени в раздел І на Програмата за 2024 г. | Ученик от държавно училище, финансирано от МОН, класиран индивидуално в съответната възрастова група, състезателна група, категория, вид или жанр изкуство, инструмент, раздел, направление. |
| Г. МЕЖДУНАРОДНИ СЪСТЕЗАНИЯ, ДЪРЖАВНИ ПЪРВЕНСТВА И УЧЕНИЧЕСКИ СПОРТНИ СЪСТЕЗАНИЯ |
| 2.80. | Финали на Ученически игри за съответната възраст и пол, включени в Националния спортен календар на МОН. | а) ученик в държавно, частно или общинско училище от VІІІ до ХII клас, класиран индивидуално до навършване на 18 години на първо място в спортовете – бадминтон, тенис на маса, шахмат и лека атлетика – 7 дисциплини (без щафета);б) ученик в държавно, частно или общинско училище от VІІІ до ХII клас, спечелил до навършване на 18 години индивидуална награда от отбор, класиран на първо, второ или трето място, в спортовете – баскетбол, волейбол, хандбал и футбол. |
| 2.81. | Финали на Ученически игри за учениците с увреден слух, нарушено зрение, физически увреждания и увреждания на централната нервна система – един за календарната година за съответната възраст и пол, определено от съответната лицензирана българска спортна федерация/асоциация, администрираща спорта за хора с увреждания, и отговарящо на условията по букви „а“ и „б“. | а) ученик от държавно, частно или общинско училище от VІІІ до ХII клас, класиран до навършване на 18 години на първо място по вид спорт, спортна дисциплина, категория (при най-малко трима участници в дисциплина или категория);б) ученик в държавно, частно или общинско училище от VІІІ до ХII клас, спечелил индивидуална награда в колективните спортове. |
| 2.82. | Финали на световни, европейски и балкански първенства и на състезания по авиомоделизъм, ракетомоделизъм, автомоделизъм и корабомоделизъм, включени в Националния спортен календар на МОН. | Ученик от държавно, частно или общинско училище от VIII до XII клас, класиран индивидуално до навършване на 18 години на първо място. |
| 2.83. | Финали на международни и държавни състезания/първенства по различни видове спорт, които са включени в раздел III на програмата – мерки за закрила на деца с изявени дарби, предложени от министъра на младежта и спорта за 2024 г. | Ученик от държавно училище, финансирано от МОН, от VIII до XII клас, класиран до навършване на 18 години по мерки от раздел III на Програмата. |

**РАЗДЕЛ ІII. МЕРКИ ЗА ЗАКРИЛА НА ДЕЦА С ИЗЯВЕНИ ДАРБИ, ПРЕДЛОЖЕНИ ОТ МИНИСТЪРА НА МЛАДЕЖТА И СПОРТА**

| Мерки за закрила по Наредбата за условията и реда за осъществяване на закрила на деца с изявени дарби (НУРОЗДИД) | Обхват на мерките |
| --- | --- |
| 1. Мерки за насърчаване на творческите заложби и потребности на деца с изявени дарби чрез предоставяне на еднократно финансово подпомагане по чл. 8 от НУРОЗДИД за: | 1. Ученик в държавно спортно училище, финансирано чрез Министерството на младежта и спорта (ММС), или ученик в частно училище, класиран до навършване на 18-годишна възраст по спортовете, включени в мярка 2 на раздел III на Програмата за 2024 г.:– в индивидуален спорт на първо, второ или трето място на олимпийски игри, световно първенство, европейско първенство, балканско първенство или индивидуално на първо място на финали на държавно индивидуално първенство;– спечелил индивидуална награда в колективните спортове на олимпийски игри, световно първенство, европейско първенство или балканско първенство;– спечелил индивидуална награда в колективните спортове от отбор, класиран на първо, второ или трето място на финали на държавно първенство.2. Ученик в държавно спортно училище, финансирано чрез ММС, класиран до навършване на 18-годишна възраст:– индивидуално на първо, второ или трето място на национален или международен конкурс, олимпиада или състезание в областта на изкуството и науката. |
| 1.1. Подпомагане за участие в тренировъчни лагери, национални и международни спортни състезания по спортове, включени в мярка 2 от раздел III на Програмата за 2024 г.     1.2. Подпомагане за обучение в курсове по изкуства и наука, участие в пленери, национални и международни конкурси, олимпиади и състезания. | 1.1. Ученик в държавно спортно училище или ученик в частно училище предоставил:– документ за участие в тренировъчен лагер, в държавно или международно състезание;– справка от организаторите за вида и стойността на дейностите;– документ по чл. 14, ал. 2, удостоверяващ класирането по чл. 14, ал. 1 от НУРОЗДИД.1.2. Ученик в държавно спортно училище при представяне на документите по чл. 14а, ал. 2 от НУРОЗДИД. |
| 2. Стимулиране на деца с изявени дарби чрез стипендия по чл. 10 от НУРОЗДИД. | Ученик от VIII до XII клас в държавно спортно училище, финансирано чрез ММС, ученик в частно училище или ученик в общинско училище, класиран до навършване на 18 години по спортовете, включени в мярка 2 на раздел III на Програмата за 2024 г.:– в индивидуален спорт на първо, второ или трето място на олимпийски игри, световно първенство, европейско първенство, балканско първенство или индивидуално на първо място на финали на държавно индивидуално първенство;– спечелил индивидуална награда в колективните спортове на олимпийски игри, световно първенство, европейско първенство или балканско първенство;– спечелил индивидуална награда в колективните спортове от отбор, класиран на първо, второ или трето място на финали на държавно първенство. |
| 2.1. Международно първенство и/или държавно първенство за съответната възрастова група и пол, включени в календарите на лицензираните български спортни федерации\*.\*Лицензираните български спортни федерации са включени в регистъра на спортните федерации, воден от министъра на младежта и спорта и публикуван на електронната страница на ММС – http://mpes.government.bg.2.1.1. Световно първенство, европейско първенство и балканско първенство\*\*, включени в календарите на лицензираните български спортни федерации по:– олимпийските спортове, включени в Зимни олимпийски игри 2026 г. в Милано, Италия, и Летни олимпийски игри 2024 г. в Париж, Франция;– неолимпийските спортове, по които през учебната 2023/2024 г. се осъществява обучение в спортните училища;– спортовете, включени в Ученическите игри.\*\*Постигнатото класиране на балканско първенство да е при минимум участие на 4 държави и при конкуренция от 6 участници в дисциплина или категория. | 1. Ученик от VIII до XII клас, класиран в индивидуален спорт до навършване на 18 години на първо, второ или трето място на световно първенство, европейско първенство и балканско първенство по спортовете: спортна акробатика, бадминтон, биатлон, бобслей, борба, бокс, брейк, вдигане на тежести, ветроходство, гребане, голф, джудо, кану-каяк, карате, кикбокс, колоездене, конен спорт, кърлинг, лека атлетика, модерен петобой, плуване, самбо, скокове на батут, скокове във вода, артистично плуване, ски алпинизъм, ски алпийски дисциплини, ски бегови дисциплини, ски скокове, сноуборд, спортни шейни, спортна гимнастика, стрелба с лък, стрелба – трап, двоен трап и скийт, спортна стрелба, спортно катерене, скейтборд, сърф, таекуондо WT, тенис, тенис на маса, триатлон, фехтовка, фигурно пързаляне, шахмат, шорттрек, шотокан карате-до и художествена гимнастика.Не се включват: финали на спортни първенства с регламенти на турнири, купи, кръгове и европейски регионални първенства.2. Ученик от VІІІ до ХІІ клас, спечелил до навършване на 18 години индивидуална награда на световно първенство, европейско първенство или балканско първенство в колективните спортове баскетбол, водна топка, волейбол, ръгби, футбол, хандбал, хокей на трева и хокей на лед. |
| 2.1.2. Финал на държавно първенство за съответната възрастова група и пол, включени в календарите на лицензираните български спортни федерации, вписани в регистъра на спортните федерации, воден от министъра на младежта и спорта и публикуван на електронната страница на ММС по олимпийските спортове, включени в Зимни олимпийски игри 2026 г. в Милано, Италия, и Летни олимпийски игри 2024 г. в Париж, Франция.\*Държавните първенства, валидни за предоставяне на закрила, се определят от лицензираните български спортни федерации и са обобщени в справка, публикувана на електронната страница на ММС – http://mpes.government.bg.Постигнатото класиране на държавно първенство да е при минимум участие на 4 спортни клуба и при конкуренция от 6 участници в дисциплина или категория. | 1. Ученик от VІІІ до ХІІ клас, класиран индивидуално до навършване на 18 години на първо място на финали на държавно индивидуално първенство по спортовете: бадминтон, биатлон, бобслей, борба, бокс, брейк, вдигане на тежести, ветроходство, гребане, голф, джудо, кану-каяк, колоездене, конен спорт, кърлинг, лека атлетика, модерен петобой, плуване, скокове на батут, скокове във вода, артистично плуване (соло), ски алпинизъм, ски алпийски дисциплини, ски бегови дисциплини, ски скокове, сноуборд, спортни шейни, спортна гимнастика, стрелба с лък, стрелба – трап, двоен трап и скийт, спортна стрелба, спортно катерене, скейтборд, сърф, таекуондо WT, тенис, тенис на маса, триатлон, фехтовка, фигурно пързаляне, шорттрек и художествена гимнастика и при спазване на следните изисквания:Не се включват:– финали на първенства с регламенти на турнири, купи, кръгове;– в индивидуалните видове спорт дисциплини с участие на повече от един състезател като щафети, двойки, тройки, четворки и др.2. Ученик от VІІІ до ХІІ клас, спечелил до навършване на 18 години индивидуална награда\* от отбор, класиран на първо, второ или трето място на финали на държавно първенство в олимпийски колективен спорт: баскетбол, водна топка, волейбол, ръгби, футбол, хандбал, хокей на трева и хокей на лед.\*Индивидуалните награди в колективните спортове са публикувани на електронната страница на ММС. |
| 2.2. Финал на международно първенство или държавно първенство за хора с увреждания, включени в държавния и международен спортен календар на съответните лицензирани спортни организации. | Ученик от VIII до XII клас, класиран:1. в индивидуален спорт до навършване на 18 години на първо, второ или трето място на световно първенство, европейско първенство или балканско първенство;2. индивидуално до навършване на 18 години на първо място на финали на държавно индивидуално първенство – без щафети, двойки, тройки, четворки и др.;3. спечелил до навършване на 18 години индивидуална награда в колективните спортове на световно първенство, европейско първенство или балканско първенство;4. спечелил до навършване на 18 години индивидуална награда от отбор, класиран на първо, второ или трето място на финали на държавно първенство в колективен спорт. |
| 2.3. Финали на държавно първенство за деца в риск по олимпийски вид спорт, включени в държавния спортен календар на съответната лицензирана спортна федерация, вписана в регистъра на спортните федерации, воден от министъра на младежта и спорта и публикуван на електронната страница на ММС. | Ученик от VIII до XII клас, класиран индивидуално до навършване на 18 години на първо място на финали на държавно индивидуално първенство по олимпийски вид спорт. |
| 2.4. Национален и международен конкурс/олимпиада или състезание, включени в раздел I и II на Програмата за 2024 г. | Ученик от VIII до XII клас в държавно спортно училище, финансирано от ММС, класиран до навършване на 18 години индивидуално в съответната възрастова група, състезателна група, категория, вид или жанр изкуство, инструмент, раздел, направление, формат, учебен предмет, наука, проект. |

**РАЗДЕЛ IV. СРЕДСТВА ЗА ИЗПЪЛНЕНИЕ НА МЕРКИТЕ ЗА ЗАКРИЛА ПО РАЗДЕЛ І, II и ІII**

|  |  |  |
| --- | --- | --- |
| Мерки за закрила | Брой | Средства(в лв.) |
| **Министерство на културата** |   | **537 125** |
| 1. Еднократно финансово подпомагане на деца по чл. 8 от НУРОЗДИД от държавни и частни училища, обхванати в Програмата по раздел І, т. 1 за 2024 г. | 45 | **8 775** |
| 2. Стипендии за деца от държавни, общински и частни училища, обхванати в Програмата по раздел І, т. 2 за 2024 г. | 353 | **220 095** |
| 3. Изплащане на стипендии и еднократно финансово подпомагане на деца от държавни, общински и частни училища по Програмата от 2023 г. | 389 | **308 255** |
| **Министерство на образованието и науката** |   | **812 875** |
| 1. Еднократно финансово подпомагане на деца по чл. 8 от НУРОЗДИД от държавни и частни училища, обхванати в Програмата по раздел ІІ, т. 1 за 2024 г. | 25 | **4 875** |
| 2. Стипендии за деца от държавни, общински и частни училища, обхванати в Програмата по раздел ІІ, т. 2 за 2024 г. | 488 | **487 915** |
| 3. Доизплащане на стипендии и еднократно финансово подпомагане на деца от държавни, общински и частни училища по Програмата от 2023 г. | 370 | **320 085** |
| **Министерство на младежта и спорта** |   | **650 000** |
| 1. Еднократно финансово подпомагане на деца по чл. 8 от НУРОЗДИД от държавни и частни училища, обхванати в Програмата по раздел ІІI, т. 1 за 2024 г. | 15 | **2 925** |
| 2. Стипендии за деца от държавни, общински и частни училища, обхванати в Програмата по раздел ІІІ, т. 2 за 2024 г. | 400 | **421 310** |
| 3. Доизплащане на стипендии и еднократно финансово подпомагане на деца от държавни, общински и частни училища по Програмата от 2023 г. | 321 | **225 765** |
| **Общ брой еднократни финансови подпомагания** | **85** | **16 575** |
| **Общ брой стипендии по програмата за 2024 г.** | **1241** | **1 129 320** |
| **Брой стипендии и ЕФП за изплащане през 2024 г. по програмата за 2023 г.** | **1080** | **854 105** |
| **ВСИЧКО** | **2406** | **2 000 000** |

3228